《池上纳凉履方履中二侄挟琴携酒索临禊帖醉后》
明代·多炡

小阮发清兴，绿尊能为携。
池头千个竹，烟月使人迷。
琴罢思焦尾，书成损赫蹄。
酣呼居语尔，慎勿贱家鸡。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。